
Se ştie că din timpuri imemoriale elementul constitutiv al religiei a fost sa- 
crificiul sub diversele sale forme prin care omul şi-a exteriorizat sentimentul 
religios. Aducerea de sacrificii, alături de invocarea numelui divin (Gen 4,26), 
ține de conştientizarea stării de vinovăţie a omului, dintotdeauna şi de pretutin- 
deni, faţă de divinitate. Cu alte cuvinte, ideea de jertfă apare după căderea omu- 
lui în păcat şi reprezintă, printre altele, „efortul de a stabili o punte între om şi 
Dumnezeu, în pofida distanţei datorate contingentei şi mai ales păcatului omu- 
lui în speranţa de a găsi la Dumnezeu ascultare, bunăvoință şi primire”. 

Din prima carte a Bibliei rezultă că inițiativa aducerii de sacrificii aparține 
omului iar jertfa consta din produsele pământului lucrat de om (Gen 4,3) şi sa- 
crificarea celor întâi-născuţi din turme (Gen 4,4) iar în ce priveşte varietatea şi 
abundența jertfelor care a caracterizat cultul divin israelit a fost reglementată 
amănunţit de către legislatorul Moise, din porunca divină (Lev 1-7). Prin renun- 
tarea la o parte din bunurile sale, omul trebuia să-şi exprime ideea de renunțare 
la păcat şi preferința sa pentru Dumnezeu”. 

Ofrandele sacrificiale proveneau din regnul animal ca şi din cel vegetal. 
Dintre produsele muncii omului rezultate din cultivarea pământului, adică cele 
vegetale, nu lipsea făina de grâu de cea mai bună calitate, pâinea nedospită, sa- 
rea şi vinul. 

În cele ce urmează ne vom referi la utilizarea şi la semnificaţia pâinii şi a vi- 
nului în viaţa de toate zilele a omului din perioada biblică vechitestamentară 
şi rolul acestor două elemente în cultul divin public. 

Cuvântul ebraic „lehem” care semnifică hrană în general (Gen 43,3) apare 
de peste 239 de ori în cărțile Primului Testament şi de 79 de ori în cel de-al 
doilea”. Se menţionează foarte frecvent că pâinea era hrana de bază pentru cei 
mai multi oameni din perioada biblică a poporului Israel. Prin expresia „a 


! H, FRIES, ed., Encyclopédie de la foi, Il, Cerf, Paris 1965, 80. 
? P.M. DE LA CROIX, L'Ancien Testament source de vie spirituelle, Paris 1952, 154. 
3 J.A. BROOKS, „Bread”, în Holman Bible Dictionary, Nashville-Tennesse 1991, 209. 

mânca pâine”, „a frânge pâinea” ori simpla aluzie la cuvântul „lehem”, se 
înţelege a se hrăni, a mânca pâine sau a servi masa. Fiind un element esenţial 
pentru reînnoirea resurselor de energie ale omului, pâinea era considerată ca un 
dar divin prin excelenţă (Ps 104,14) şi de aceea credinciosul israelit se simţea 
îndatorat să-i mulțumească lui Dumnezeu. Ea era totodată şi icoană a hranei în 
general, după cum am arătat mai sus, încât lipsa de pâine însemna de fapt lipsa 
totală de hrană (Gen 28,20; Am 4,6). Când s-a referit la pâine, Domnul Hristos 
a avut în vedere hrana în general, mai cu seamă atunci când 1-a învăţat pe 
ucenicii săi cum să se roage (Lc 11,3). Ba chiar mai mult, a avut în vedere şi 
darurile spirituale (Mc 14,22) şi de fapt toate câte îi sunt necesare omului în 
această existenţă efemeră“. 

Cu toate că pâinea reprezenta elementul de bază al hranei, după cum spunea 
şi psalmistul că „pâinea întăreşte inima omului”, deoarece în caz de necesitate 
aceasta putea suplini orice alt aliment, la mese festive precum şi la ceremonii 
importante se folosea împreună cu vinul, un element esenţial care înveselea ini- 
ma omului (Ps 104,16-17). 

Pregătirea pâinii, ca de altfel şi coacerea şi consumarea acesteia era legată 
în mod direct de viaţa agricolă şi presupunea o oarecare stabilitate a omului 
într-un loc dat, iar frecventele expresii biblice: „pâine şi apă” şi „a mânca pâine 
şi a bea apă” exprimau minimul vital al omului (Job 22,7. Pâinea şi apa pu- 
teau constitui hrana obişnuită a soldatului (/Sam 16,20), a celui ce postea (Ez 
4,9-13) sau a celui din detenţie (/Rg 22,27). 


1. Pâinea (azima) în cultul divin mozaic 


Pe lângă utilitatea imediată din viaţa cotidiană a israeliților, alături de daru- 
rile de jertfe aduse de credincioşi înaintea lui Dumnezeu la templu figura şi pâi- 
nea ca un element complementar al jertfei (Lev 2,4-10). Aducerea ei era desigur 
impusă prin hotărâre divină spre a simboliza prezenţa permanentă a lui Dumne- 
zeu în mijlocul poporului său preferat (Ex 25,23-30; Lev 24,5-9). Legea lui 
Moise îi asigura pe israeliți că pâinile aduse ca pârgă Domnului (Lev 23,20), 
pâinile darurilor legănate şi pâinea care însoțea sacrificiul de împăcare erau 
jertfe agreate de Dumnezeu deoarece rezultau din efortul propriu în lucrarea 


4 Cf. D. SESBOUE, „Pain”, în Vocabulaire de Théologie Biblique, ed. X. LEON-DUFOUR, 
Cerf, Paris 19886, 875. 

5 Cf. J. ARGAUD, „Pain”, în Dictionnaire Encyclopédique de la Bible, Brepols, Paris 1927, 
949-950. 

pământului şi ca urmare îi reprezentau plenar. De asemenea un loc foarte im- 
portant între darurile fiilor lui Israel erau şi darurile de pâine aduse în fiecare 
săptămână pentru a fi prezentate înaintea feţei Domnului şi aşezate pe masa de 
aur, special amenajată din sfânta. Acestea erau 12 la număr ca să le reprezinte 
pe toate semintiile israelite (Lev 24,7; Ex 28,10-12; 24,4; 28,21) şi se numeau 
„lehem happanim”, adică „pâinile feţei” sau „pâinile punerii înainte”. Rostul 
lor era de a semnifica neîntrerupta comuniune a poporului cu Dumnezeu, dărui- 
torul tuturor bunätätilor materiale şi spirituale de care beneficiau toţi membrii 
comunităţii israelite şi din care măcar o parte să fie adusă mereu acestuia în 
semn de gratitudine“. Pregătite de către fiii lui Kehat (7Cr 9,32 ) din făină de 
grâu de cea mai bună calitate şi fără aluat, după cum ne informează şi Josephus 
Flavius”, numite şi pâinile personale ale lui Iahve, constituiau o garanţie conti- 
nuă a legământului celor 12 triburi cu Dumnezeu. Dispuse pe două rânduri pe 
masa de aur, la care se mai adăuga tămâie curată şi sare care se ardeau pe alta- 
rul tămâierii, spre aducere aminte (az 'karah), pâinile se considerau sfinţenie 
mare şi ca urmare se consumau numai la sanctuar de către preoţii oficianti (Lev 
24,5-9). De altfel toate darurile aduse de către credincioşii israeliți şi arse în in- 
cinta templului purtau denumirea generică de az 'karah (aducere aminte), 
probabil în ideea de a-i aminti continuu ofertantului de Dumnezeu, sursa orică- 
rei binecuvântări. Acel dar se putea constitui însă, după cum sublinia şi Roland 
de Vaux, şi într-un fel de garanţie că aducând lui Dumnezeu câte o parte, de 
cele mai multe ori nesemnificativă din produsele muncii sale, credinciosul era 
mereu predispus să-şi amintească de Stăpânul său ca de o inepuizabilă sursă de 
binefaceri?. 

Practica aducerii pâinii la templu, împărțirea acesteia cu Domnul nu ţinea 
doar de aspectul formal al cultului, ci avea şi un vădit rol pedagogic. Se voia 
deprinderea credinciosului de a împărţi pâinea sa cu cineva, obisnuinta acestuia 
de a fi ospitalier, de a oferi pâinea celui călător, celui flămând, celui trimis de 
Dumnezeu (Gen 18,5; Le 11,5-11)°. Altfel spus, pâinea era şi un simbol al ca- 
rităţii (Prov 22,9; Ez 18,7-16; Iob 31,17; Is 58,7). 

Din perspectiva biblică însă pâinea nu trebuia să reprezinte doar o sursă de 
existenţă. Când credinciosul israelit trudea doar pentru pâinea care nutreşte tru- 
pul ieşea din normalitate. 


6 Cf. „Pain”, în Nouveau Dictionnaire Biblique, Emmaus, 1992, 951. 

7 Cf. JOSEPHUS FLAVIUS, Antichitäti ludaice, Hasefer, Bucureşti 2000, 148. 

8 Cf. R DE VAUX, Les Institutions de l'Ancien Testament, Cerf, Paris 1991, 300-301. 
? Cf. D. SESBOUE, „Pain”, 875. 

În majoritatea cazurilor pâinea aducerii înainte împreună cu aceea care com- 
pleta anumite sacrificii era nedospită deoarece pâinea cu aluat era restrictivă, 
din două raţiuni: în primul rând, pentru că aluatul le amintea israeliților de tre- 
cutul lor păcătos de care se impunea să se detaşeze pentru totdeauna şi să se an- 
gajeze la o nouă viaţă corespunzătoare cu divinitatea!”, iar în al doilea rând, 
înlăturarea aluatului ca pe ceva care simboliza stricăciunea. De aceea pentru a 
înlătura orice urmă sau chiar şi sugestie a păcatului, în zilele celebrării Paştelui, 
credincioşii Vechiului Legământ erau obligaţi de Lege să înlăture din casa şi 
de la mesele lor orice urmă de aluat pentru a-i conştientiza cât mai mult de 
obligaţia îndepărtării de păcat!!. Tot ca la un simbol s-a referit şi Mântuitorul 
când a vorbit despre aluat pentru a condamna ipocrizia fariseilor şi a lui Irod 
(Le 12,1-8,15). Ca urmare, ucenicii au fost îndemnați să rămână cât mai departe 
de aceia spre a nu fi corupți ca ei. 


2. Sensul metaforic al pâinii şi vinului 


Credinciosul israelit nu privea pâinea numai ca pe un dar divin (Ps 104,14) 
şi sursă a existenţei, ci avea şi un important aspect simbolic. Pâinea apare ade- 
sea ca imagine a legământului dintre doi parteneri (Gen 31,54 ), a bunei înte- 
legeri (Abd 7) şi a înţelepciunii (Prov 9,5). Tot în sens metaforic, psalmistul 
vorbeşte despre cel ce suferă şi se consideră abandonat de către Dumnezeu că 
se hrăneşte cu pâinea suferinţei deoarece îşi mănâncă pâinea cu lacrimi (Ps 
79,6) şi amestecată cu cenuşă (Ps 101,10; Zs 30,20). Despre cel păcătos, Biblia 
afirmă că mănâncă pâinea nelegiuirii şi bea vinul silniciei (Prov 4,17) şi al 
leneviei (Prov 31,27). 

Cel dintâi text biblic în care sunt amintite pâinea şi vinul la un loc este Gen 
14,18, unde se relatează despre Melchisedek, regele Salemului, că le-a adus 
daruri. Tradiţia patristică a interpretat textul ca relatând de fapt despre o jertfă 
nesângeroasă şi o prefigurare a Sfintei Euharistii şi totodată o ofrandă a comu- 
niunii lui Avraam cu cel care-i slujea Dumnezeului celui Preaînalt. Ba şi mai 
mult, unii Sfinţi Părinţi au sugerat că în persoana lui Melchisedek ar fi apărut 
însuşi Fiul lui Dumnezeu iar prin întâlnirea cu patriarhul şi prin împărtăşirea 
din pâine şi vin a avut loc comuniunea între cei de față. Într-adevăr, prin însăşi 
alcătuirea sa pâinea poate fi expresia unei legături, a unei comuniuni (Ps 40,9), 
încât nu întâmplător aproape fiecare sărbătoare israelită începea cu pâine şi 


10 Cf. M. COCAGNAC, Simbolurile biblice. Lexic teologic, Humanitas, Bucureşti 1997, 159. 
1l Cf, J. JEREMIAS, Les paraboles de Jésus, Göttingen 1961, 209. 

uneori şi cu vin, hrana şi băutura ce simbolizau bucuria de a fi împreună. Cu 
toate acestea, Scriptura nu-i agrea pe cei înclinați spre consumul excesiv de vin. 
Aceasta rezultă şi din faptul că faţă de alţi termeni biblici, cuvântul ,,yain” este 
mai restrictiv utilizat. Astfel că nu apare decât de 141 de ori în Primul Testa- 
ment, pentru a reţine de la vinul obţinut prin fermentare sau nefermentare. 
Rezultatele folosirii excesive a vinului au fost cel mai adesea destul de tragice 
pentru om (Gen 9,20; Prov 23,29-35) şi de aceea se şi recomanda folosirea mai 
mult a mustului proaspăt „tiroş” care apare de 38 de ori în Vechiul Testament, 
dat şi copiilor (Lam 2,12). Efectele dezastruoase ale consumului exagerat de 
vin sunt prezentate de Biblie nu pentru a găsi justificare celor dedati băuturii, 
ci mai cu seamă ca cititorul să ia aminte. Vinul l-a determinat să aibă o ţinută 
indecentă atrăgând blestemul asupra întregii familii, ba chiar şi asupra urma- 
şilor, iar mai târziu, tot consumul excesiv de vin a născut păcatul incestului lui 
Lot cu fiicele sale (Gen 19,31-38). 

Cum Tara Sfântă deţinea un sol şi o climă foarte favorabile culturii viței de 
vie şi pentru că vinul se găsea din abundență, asociat cu grâul, era icoana abun- 
dentei şi totodată semn al binecuvântării divine (Gen 27,28). Deşi pâinea şi 
vinul nu lipseau dintre ofrandele aduse pe altar (Ex 29,40), totuşi lui Moise i 
s-a poruncit să le interzică preoţilor de a consuma vin din cel fermentat sau alte 
băuturi ameţitoare; „când vor intra în Cortul Întrunirii, ca să nu moară” (Lev 
10,9-10). Nici celor care depuneau votul de nazireu nu le era permisă consu- 
marea de vin pe tot timpul votului (Num 6,3; Dt,14,26), pentru a nu cădea în 
alte păcate grave care să-i facă improprii calităţii de consacraţi total lui 
Dumnezeu!?. 

Nu puţine sunt textele biblice în care pâinea apare ca o imagine a cuvântului 
care iese din gura lui Dumnezeu (Dr 8,3; Mt 4,4) sau a lui lisus Hristos, Fiul 
său (n 6,33.35), ca de altfel şi a trupului său (Mt 26,28; In 6,54-55) dăruit 
lumii pentru viaţa veşnică (n 6,51). Autorul Cărţii Proverbelor dă sfat celui 
neîntelept să intre să mănânce pâinea şi să bea vinul priceperii (Prov 9,4-6), are 
în vedere hrana spirituală şi implicit foamea de cuvântul lui Dumnezeu pe care, 
pentru poporul biblic, o anticipează profetul Amos; „lată vin zile, zice Domnul 
Dumnezeu, când voi trimite foamete în ţară, dar nu o foamete de pâine şi nu o 
sete de apă, ci de auzit cuvintele Domnului” (4m 8,11). În opinia lui Amos, 
foamea spirituală apare ca cea mai gravă dintre pedepsele divine abătute asupra 
credincioşilor israeliți pentru că au neglijat cuvântul lui Dumnezeu, îndeosebi 


2 Cf. „Vin şi băutură”, în Dicţionar Biblic, Oradea 1995, 1338. 

cei din regatul de nord care i-au refuzat şi uneori chiar alungat din ţară pe pro- 
feti (4m 2,12; 13,16). Dintre toţi profeţii, Amos compară cel mai insistent 
pâinea cu cuvântul divin uneori nemaidorit de oameni încât, din îndemnul Du- 
hului, profetul anunţă o vreme de foamete spirituală în sensul că Dumnezeu nu 
le va mai trimite profeti care să-i înveţe poruncile lui. Foamea după cuvântul 
lui Dumnezeu, în accepțiunea biblică semnifica şi o întrerupere a comuniunii 
cu Dumnezeu concretizată prin retragerea ajutorului său şi refuzul de a mai răs- 
punde prin profeti, arhierei ori prin sorții sfinți Urim şi Tumim, care a început 
în vremea regelui Saul (/Sam 28,6) şi s-a accentuat mult în regatul de nord. 
Aici locuitorii, după exemplul conducătorilor lor politici, au acceptat sincre- 
tismul religios în locul Legii transmise prin Moise. 

Din trista experienţă a lui Saul înţelegem că tot omul îl caută pe Dumnezeu 
şi însetează după cuvântul său mult mai stăruitor când este la ananghie. Din 
nefericire, Dumnezeu nu răspunde doar la inițiativa omului întrucât se dove- 
deşte a fi dintr-un interes de circumstantä. Altfel spus, când omul vrea să caute 
călăuzirea lui Dumnezeu exclusiv în timpul nenorocirilor, nu o va mai găsi”. 

Cel care nu mai vrea să consume pâinea cuvântului lui Dumnezeu şi rămâne 
în solitudine spirituală are adesea de suportat o pedeapsă mai grea decât una 
fizică!*. Avertismentul profetului în cauză este din păcate actual fiindcă se 
ignoră, nu de puţine ori, cuvântul lui Dumnezeu, profetiile realizate prin Duhul 
sunt neglijate, după cum subliniază teologul şi exegetul Pierre de Benoit”. 


3. Pâinea şi vinul în Noul Testament 


Este arhicunoscut de către credincioşii ambelor Biserici istorice că dintre 
elementele necesare unei bune desfăşurări a cultului divin pâinea şi vinul ocupă 
un loc prioritar. De remarcat însă că Cina pascală la care a luat parte Hristos cu 
ucenicii săi n-a vrut nici pe departe să se constituie într-o simplă comemorare 
a paştelui iudaic din Legea Veche. Dimpotrivă, Hristos 1-a dat un sens şi 
conţinut cu totul nou, motiv pentru care s-a şi numit sacrificiul Noului Legă- 
mânt cu un aluat nou ce are menirea de a dospi întreaga frământătură!€. 


15 Cf. şi Biblia de studiu pentru o viaţă deplină, Bucureşti 1996, 1210. 

14 Cf. M. BASARAB, „Cartea profetului Amos. Introducere, traducere şi comentariu”, StTeol 
30 (1979) 531. 

15 Cf. P. DE BENOIT, Trésors des prophetes, Emmaus, ( Suisse ) 1984, 24. 

16 Cf. C. YANNARAS, Abecedar al credinței. Introducere în teologia ortodoxă, Editura 
Bizantină, Bucureşti 1996, 155. 

Cina creştină sau frângerea pâinii, aşa cum apare în scrierile neotestamen- 
tare, este într-adevăr şi o comemorare a cinei pe care a luat-o odinioară lisus cu 
ucenicii Săi înaintea morţii ca de altfel şi după înviere, dar nu numai. Consu- 
marea pâinii şi a vinului în timpul împărtăşirii de către creştini, spre deosebire 
de consumarea azimelor în Vechiul Legământ, are o întreită semnificaţie: a) 
anamnetică (/Cor 11,24-26; Lc 22,19) întrucât ne aminteşte de moartea mân- 
tuitoare a lui Hristos care ne-a izbăvit din împărăţia morţii; b) euharisticä, de- 
oarece ni se impune să-i mulțumim totdeauna lui Dumnezeu Care revarsă din 
belşug binefacerile asupra noastră din cauza jertfei lui Hristos; c) de actuali- 
zare, fiindcă presupune o părtăşie permanentă cu Hristos care, în cadrul jertfei 
euharistice se face pentru noi gazdă şi oaspete iar în perspectivă, jertfa aceasta 
anticipează viitoarea împărăție a lui Dumnezeu când cei ce-L mărturisesc pe 
Hristos speră să fie împreună cu El (Mt 8,11; Mc 14,25), după cum El Însuşi 
a făgăduit'”. Aşadar, prin frângerea pâinii euharistice, credincioşii creştini nu 
pot şi de fapt nici nu trebuie să se limiteze doar la amintirea nostalgică a Cinei 
Domnului, ci să fie convinşi efectiv de evenimentul mântuitor şi să se angajeze 
plenar în acel eveniment. Prin consumarea pâinii şi a vinului euharistic are loc 
o reală întâlnire a credinciosului cu Fiul divin înviat!. 

De aceea în tradiția Bisericii s-a impus pregătirea credincioşilor înainte de 
întâlnirea lor cu Domnul Hristos. Se ştie că este vorba de o pregătire fizică şi 
spirituală. Această pregătire este de fapt începutul înnoirii spirituale, înnoire la 
care ne-a chemat Domnul şi pentru care a folosit imaginea vinului nou (Mt 
9,17) motivată desigur şi de bucuria întâlnirii cu Dumnezeu. 


4. Justificarea biblică a utilizării pâinii dospite în Biserica Răsăritului 


Am arătat mai sus că aluatul ca semn al unei potenţiale coruptii şi a păca- 
tului era exclus de la întrebuințare în cult şi chiar de la consum în anumite 
sărbători religioase. Când i-a îndemnat pe Apostoli să evite aluatul fariseilor 
(Le 12,1), Domnul i-a atentionat printr-o metaforă că cei ce vor să menţină cu 
orice pret relația personală cu Dumnezeu se cuvine să evite fätärnicia şi 
duplicitatea şi să fie sinceri (Mt 5,37) şi nevinovaţi ca porumbeii (Mt 10,16) iar 
nu să se abţină de la consumarea pâinii cu aluat. Acelaşi lucru l-a avut în ve- 
dere şi sfântul Pavel când a vorbit despre aluatul răutăţii şi al vicleniei (/Cor 
5,8). Ca unul care era destul de bine iniţiat în Sfintele Scripturi şi un bun 


17 Cf. P.M. GUILLAUME, „Eucharistie”, în Dictionnaire Encyclopédique de la Bible, 448. 
18 Dictionnaire de la vie spirituelle, 120. 

cunoscător al practicilor rituale iudaice, a înţeles destul de bine că aluatul fari- 
seilor şi al saducheilor (Mt 16,1 1-12) semnifica de fapt, o ţinută necorespun- 
zătoare a acelora faţă de poruncile Legii. Din comportamentul acelora se ob- 
serva un prea mare formalism şi prefăcătorie. 

Biserica Ortodoxă s-a menţinut dintotdeauna pe tradiția apostolică răsări- 
teană de a utiliza pâinea dospită la Sfânta Euharistie. Ratiunile acestei practici 
rezultă din aceea că Biserica Răsăritului a interpretat că dacă Mântuitorul a 
comparat trupul Său cu pâinea care s-a coborât din cer şi n-a mai precizat ce fel 
de pâine, cum se arată în Primul Testament (Lc 2,11), nu se mai poate vorbi de 
vreo restricţie în acest sens. Pe de altă parte, este foarte adevărat că aluatul şi 
drojdia, după Biblie, nu reprezintă doar icoana păcatului, ci şi un simbol al 
transformării spirituale la care cheamă Evanghelia lui Hristos pe toţi cei care 
vor să acceadă în împărăţia lui Dumnezeu. Domnul Iisus tot sensul metaforic 
l-a avut în vedere când a rostit pilda cu aluatul pe care l-a luat o gospodină şi 
l-a ascuns în trei măsuri de făină de grâu, ca să se dospească toată frământătura 
(Mt 13,37). Din perspectiva pildei, aluatul este deci metafora pentru noul popor 
al lui Dumnezeu!?, ce este transformat prin puterea harului divin”. El lucrează 
din interiorul fiinţei umane trasformând-o întocmai cum aluatul face să crească 
frământătura de făină în care este ascuns?”!. Se poate merge si mai departe cu 
analogia precizând că de fapt şi comunitatea creştină, indiferent de dimen- 
siunile sale, poate introduce în lume fermentul pascal pe care o ajută efectiv să 
se transforme. Aluatul simboliza, aşadar, împărăţia cerurilor întrucât aceasta, 
spre deosebire de împärätiile lumeşti care de cele mai mult ori dezbină ori 
adună cu forţa brutală, uneşte cu ea în mod cu totul paşnic şi-i transformă din 
interior pe cei care primesc credinţa în Hristos şi colaborează efectiv cu harul. 
Începutul lucrării este de cele mai multe ori abia perceptibil şi porneşte de la 
un lucru în aparenţă insignifiant, de la un cuvânt scripturistic spus ori lecturat 
la timpul potrivit sau de la o cântare liturgică ce provoacă starea de catarsis”. 

În ceea ce priveşte folosirea pâinii dospite la Euharistie în Biserica Orto- 
doxă, în accepțiunea sfântului Simeon al Tesalonicului, preînchipuie venirea 
înaintea lui Dumnezeu cu un suflet desăvârşit şi mărturisirea întrupării desă- 
vârşite a Cuvântului, care s-a făcut trup neschimbându-se, fiind cu suflet cu- 
vântător şi gânditor, Dumnezeu desăvârşit şi om desăvârşit. Acelaşi Sfânt 


19 Cf. J. JEREMIAS, Les paraboles de Jesus, 209. 

2 Cf. F.G. WHITE, Parabolele Domnului Hristos, Bucureşti 1995, 61. 
21 Cf. W. HARRINGTON, Il parlait en paraboles, Cerf, Paris1967, 75-76. 
2 Cf. Dictionnaire de la Vie Spirituelle, 720. 


SEMNIFICATIA PÂINII SI A VINULUI 2] 


Părinte precizează că cele trei elemente componente ale pâinii: făina cu aluatul, 
apa şi sarea înseamnă cele trei părți ale sufletului aduse în cinstea Treimii. De 
asemenea făina cu aluatul înseamnă sufletul, apa înseamnă botezul, iar sarea 
înseamnă gândul şi învăţătura cuvântului”. O altă subliniere a aceluiaşi este că 
noi, creştinii răsăritului ne deosebim şi de iudei prin aceea că sărbătorile lor 
impuneau utilizarea exclusivă a azimelor. Tot acesta precizează şi motivaţia 
folosirii de pâine dospită în Noul Legământ, care semnifica eliberarea de sub 
Lege a celor ce-L mărturisesc pe EL. Pentru că El a fost om desăvârşit şi noi tre- 
buie de asemenea să aducem pâine desăvârşită”. 


Résumé 


On va se référer dans les pages suivantes à l’utilisation et à la signification 
du pain et du vin dans la vie quotidienne de l’homme de l’Ancien Testament 
et le rôle de ceux deux éléments dans le culte divin public. 

Le mot hébraïque ,,lehem” signifie la nourriture en général (Gn 43, 3). Il 
était l'icône de la nourriture, d’une parte, parce que l'expression ,, manger 
du pain” signifie nourrir, et d'autre parte il signifie aussi des dons spirituels 
(Mec 14, 22). 

Dans la liturgie divin mosaïque le pain était toujours un élément complémen- 
taire du sacrifice (de l’offrande) (Lv 2, 4-10). Ainsi les douze pains appelés 
„lehem happanim ” signifiaient la communion ininterrompue du peuple avec 
Dieu. La pratique d'apporter du pain au temple ne tenait pas seulement de 
l’aspect formel du culte, mais elle avait en même temps un rôle pédagogique. 
On avait en vue l'acquisition de l'habitude des fidèles de partager toujours 
leur pain avec quelqu'un envoyé peut-être par Dieu (Gn 18, 5; Lv 11, 5-11). 
Le pain avait souvent un sens métaphorique. Le psalmiste dit que celui qui 
souffre en se considérant abandonné par Dieu qu'il mange le pain de la souf- 
france en mangeant son pain avec des larmes (Ps 79, 6) et mélangé de cendre 
(Ps 101, 10; Is 30, 20). Le pain et le vin apportés par Melchisédech, le roi de 
Shalem comme dons sans sang (Gn 14, 18), ont été interprétés dans la tradi- 
tion patristique comme une préfiguration de l’ Eucharistie. 

Il y a une multitude des textes bibliques dans lesquels le pain apparaît 
comme une image de la parole qui sort de la bouche de Dieu (Dt 8, 3; Mt 4, 
4) ou de Jésus Christ, son Fils (Jn 6, 33;35), ou de son Corps (Mt 26, 28; Jn 
6, 54-55). 


# Cf. SIMEON AL TESALONICULUI, Tratat asupra tuturor dogmelor creştine, 82. 
# Cf. SIMEON AL TESALONICULUI, Tratat asupra tuturor dogmelor creştine, 85. 

Le prophète Amos utilise le mot ,, lehem” comme une image d'une autre réa- 
lité. De tous les prophètes de l'Ancien Testament, il compare d'une manière 
plus insistante le pain avec la parole divine. Dans son opinion, la faim spiri- 
tuelle (la faim selon la parole de Dieu) signifie l'interruption de la commu- 
nion avec Dieu, concrétisée par la retraite de son aide et le refus de répondre 
par le prophètes, les prêtres ou par les sorts saints Urim et Tumim qui a 
commencé pendant le roi Saul (1 Sam 28, 6). De la triste expérience de Saul, 
on comprend que chaque homme cherche Dieu et a soif de sa parole avec 
plus insistance quand il se trouve en embarras. D'après les enseignements 
des Saints Ecritures résulte que Dieu nous invitent a Le chercher toujours 
pour Lui-Même, pas seulement pour Ses dons ou Son aide. 

Dans la liturgie du Nouveau Testament, le pain et le vin ne manquaient ja- 
mais. La consommation du pain et du vin par le chrétiens pendant la Commu- 
nion d'après la volonté de Jésus Christ a une triple signification: a) anamne- 
tique (Lc 22, 19; 1 Cor 11, 24); b) eucharistique parce qu'elle nous oblige 
de rendre grâce toujours à Dieu pour le sacrifice de Son Fils; c) d’actuali- 
sation parce qu'elle suppose une collaboration permanente avec Jésus 
Christ. 

On a déjà précisé que la pâte était un signe d'une potentielle corruption et 
du péché. C'est pourquoi il était exclu de l’emploi dans le culte et de la con- 
sommation pendant certaines fêtes religieuses. Pourtant l'Église Orthodoxe 
s’est maintenue toujours dans la tradition apostolique orientale en utilisant 
le pain avec levain dans l'Eucharistie. Elle justifie sa pratique par le fait que 
Jésus Christ, qui a comparé Son Corps avec le pain qui est descendu du ciel, 
n'a pas précisé quelle sorte de pain, comme a fait l’Ancien Testament. 
D'autre part, il est vrai que la pâte et le levain, selon la Bible, ne repré- 
sentent pas seulement l'icône du péché, mais aussi un symbole de la transfor- 
mation spirituelle à laquelle l’ Evangile du Christ appelle tous ceux qui 
veulent accéder dans le royaume de Dieu. 

En ce qui concerne l'emploi du pain a levain dans l'Eucharistie dans l'Église 
Orthodoxe, dans l’acception du Saint Simon du Thésalonique, il symbolise 
l’arrive devant Dieu avec une âme parfaite et le témoignage de l’Incarnation 
parfaite du Verbe qui s 'est fait Corps sans se changer. 


